Du kan bruge nærmest alt slags træ til at lave feather sticks. Men nåletræer er noget af det bedste til det. Specielt fyrretræ er godt til optænding, da det indeholder meget harpiks. Harpiksmættet fyrretræ, kaldes også i bushcraft-verdenen for fat wood. Er du på sheltertur, kan du lede efter nedfalde grene i skovbunden. Jo mere tørre de er, jo bedre, da gnisterne og ilden så har nemmere ved at få fat i træet. Find gerne pinde og grene, som ikke ligger og samler fugt i skovbunden. De kan være svære at få til at virke, da de ofte er meget våde. Ligger der en nedfalden gren op ad et træ, er den bedre. Eller findes der døde grene nederst på et træ, kan du også brække sådan en af. Har du træ med hjemmefra, eller findes der brænde på shelterpladsen, kan du også sagtens bruge en stump af det. Bare hug det ud i lidt smallere stykkere. Så er det lidt lettere at håndtere.